### Beslutninger:

Fremsendes til Teknisk Udvalg til behandling i henhold til beslutning i byrådets møde den 14. september 2022.

Sagen blev behandlet sammen med sag 22 og sagerne 24 - 25.

###

Endelig vedtagelse af Temaplan Et grønnere [adresse] med mere blåt. Tillæg nr. 105 til Kommuneplan 2017.

### Resume

[adresse] ”Et grønnere [adresse] med mere blåt” er en af ni temaplaner, der udgør revisionen af kommuneplanen i indeværende byrådsperiode.

Formålet med temaplanen er at øge bykvaliteten ved at gøre byen mere grøn samt at sikre en robust og bæredygtig by, der samtænker plads til vandet med de grønne områder og i byrummene.

Med temaplanen udpeges fysiske strukturer for grønne områder og forbindelser, der sættes mål for andele og kvaliteten af grønt i forbindelse med fremtidig planlægning og byggeri og der stilles krav om nye grønne områder i forbindelse med byudvikling af større arealer.

Samtidig skabes plads til vandet ved at sikre, at ny byudvikling, lokalplanlægning og nyt byggeri i højere grad sker under hensyntagen til strømningsveje og oversvømmelse fra regn og vandløb.

Den offentlige høring forløb fra 27. september 2021 til 1. december 2021. Der indkom 42 høringsbidrag via Høringsportalen, og 3 bidrag fra statslige myndigheder.

På baggrund af høringen foreslås en række justeringer i [adresse]. Der er primært tale om justeringer i forhold til opholdsarealbestemmelserne, hvor retningslinjerne er søgt ensartet for flere bebyggelsestypologier, og der åbnes for lidt større råderum i fordelingen af opholdsarealer under fortsat hensyn til sikring af flere og bedre fælles opholdsarealer. Planklagenævnets praksis vedrørende opholdsarealer og støj har endvidere nødvendiggjort justeringer, der fjerner muligheden for at lave opholdsegnede kantzoner og lommeparker mellem gaderum og bygning, og det parallelle krav om at sikre offentligheden adgang til dele af opholdsarealerne bortfalder dermed.

### Beslutningspunkter

At 1) forslag til Temaplan Et grønnere [adresse] med mere blåt vedtages endeligt med de ændringer, der fremgår af bilag 5.

At 2) de indkomne høringsbidrag besvares, som det fremgår af indstillingens bilag 3.

### Borgmesterens afdelings påtegning

Fremsendes til Magistraten.

Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 05-09-2022

Yngve Svendsen: 16

Fremsendes til [adresse] med bemærkning, at Magistraten i mødet den 5. september 2022 anbefaler, at byrådet tiltræder Magistratsafdelingen for Teknik og Miljøs indstilling af 8. august 2022. Preben Simonsen tog forbehold.